पाएं अपने शहर की ताज़ा ख़बरें और फ्री ई-पेपरडाउनलोड करें
भाजपा, कांग्रेस, आडवाणी और मोदी की आगे की राजनीति अब क्या होगी। एक अलग तरीके से समझने के लिए सवाल-जवाब कुछ इस तरह-जैसे चौराहे पर दो लोग बातचीत करते हैं। पहला मोदी विरोधी और कांग्रेस की तरफ झुका हुआ है। जबकि दसूरा मोदी तथा भाजपा का समर्थक।
पहला : आडवाणी ने इस्तीफा देकर मोदी के अश्वमेघ यज्ञ का घोड़ा रोक दिया है।
दूसरा : क्या आडवाणी उस घोड़े को बांध कर रख पाएंगे? मैं तो कहूंगा- मोदी की नियुक्ति में हां कहते और बड़े बने रहते। इस्तीफे की राजनीति करके रहा सहा स मान भी खत्म कर लिया है। कार्यकर्ताओं की नजर में भी और लोगों की नजर में भी।
पहला : लेकिन ५० साल से आडवाणी राजनीति में हैं। कुछ तो समर्थक होंगे ही। क्या वे अब मोदी के लिए काम करेंगे? ...और जब पार्टी ही इस तरह बंट जाए तो कोई कैसे उत्साह से काम कर सकता है? मैं तो कहूंगा भाजपा आज जिस भी ताकत में हो, उससे २०-३० प्रतिशत कम हो गई है।
दूसरा : ऐसा नहीं है। जब नेतृत्व परिवर्तन होता है, खासकर राजनीति में तो आस्थाएं बदलते देर नहीं लगती। इतिहास देखिए- जो राजनारायण कभी चौधरी चारण सिंह को राम बताकर खुद को उनका हनुमान बताते थे, बाद में वही राजनारायण, उन्हीं चरण सिंह को चेयर सिंह कह कर चिढ़ाने लगे थे।
पहला : ठीक है। मान लिया कि सत्ता और नेतृत्व के साथ आस्थाएं भी बदल जाती हैं, लेकिन मोदी के उस स्वभाव का क्या, जिसके तहत वे पार्टी में अपने विरोधियों, वरिष्ठों को जड़ से खत्म कर देते हैं। गुजरात में उन्होंने यही किया। एक-एक करके पार्टी में अपने विरोधियों की जड़ों में मठा डाल दिया। उनकी इस आदत से डर तो उन्हें भी होगा ही जो लोग उनके साथ नजर आ रहे हैं।
दूसरा : ठीक है, लेकिन यही स्वभाव तो इंदिरा जी का भी था। वे भी पार्टी में अपने विरोधियों को रास्ते से हटा देती थीं। उनका भी कांग्रेस में इसी तरह शीर्ष से विरोध हुआ था। स्वयं मोरारजी और उनके आस-पास के लोगों ने उन्हें गूंगी गुडिय़ा कहा। अलग संगठन भी बना लिया। लेकिन इंदिरा जी ने राष्ट्रपति पद पर संगठन के खिलाफ अपना उ मीदवार खड़ा किया और उसे जिताकर बताया।
पहला : चलिए मान लेते हैं कि ये बाधा भी दूर हो जाएगी, लेकिन क्या पूरा देश गुजरात है। तीन बार के मु यमंत्री तो और भी हैं। तो क्या वे सब देश का नेतृत्व कर सकते हैं। देशभर में पार्टी को जीत दिला सकते हैैं? मोदी ऐसा क्या चमत्कार कर पाएंगे?
दूसरा : ठीक है। तीन बार के मु यमंत्री और भी हैं। लेकिन मोदी की बात अलग ही है। उनकी बात, तरीका, और लहजा देश के युवाओं, महिलाओं और ५० की उम्र तक के लोगों को खूब पसंद आ रहा है। पार्टी कार्यकर्ताओं को भी मोदी की भाषा में मजा आ रहा है। भाजपा को अगर सत्ता पानी है तो मौजूदा नेताओं में मोदी की एक मात्र विकल्प हैं। सत्ता मिलेगी या नहीं, यह तो भविष्य ही बताएगा। लेकिन ये बात जरूर है कि मोदी का नाम घोषित होते ही कांग्रेस सकते में आ गई है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn